stanford-oval/wikipedia huggingface dataset:
גן החיות המלכותי בורגרס
הערות שוליים

↑  van Hoof, A.J.J.M. (2000). Burgers' Zoo. pp. 279-288 in Steinecke, A, editor (2000). Erlebnis- und Konsumwelten. ISBN 3-486-25157-0
↑  Korallenriff: Groß-Aquarien: Burger´s Ocean in Arnheim. Retrieved 14 September 2013
↑  Janse, Max, and Joep Wensing (2000). Burgers’ Ocean, a new Indo-Pacific ecodisplay at Burgers’ Zoo, Arnhem, The Netherlands. Bulletin- Institut Oceanographique Monaco -Numero Special 20: 331-334
↑  Quinba (Kwimba) at Pont-Scorff Zoo
↑  Sobol, Donald J. (1992). Encyclopedia Brown's Book of Strange but True Crimes. Apple. p. 26. ISBN 0-590-44148-5.
| --- | --- |
בקרת זהויות :  LCCN: nb2012005416  VIAF: 231951369   WorldCat (עם VIAF): 231951369 
ג'ירפות, זברות וקובוס המים בגן החיות המלכותי בורגרס
גשר מוסקבורצקי הגדול

| --- | --- |

 מידע כללי
 סוג:  גשר קשת תחתית, גשר, reinforced concrete bridge, סימן נוף 
 כתובת:  מוסקבה 
 מיקום:  יאקימנקה 
 מדינה:  רוסיה 
 הקמה ובנייה
 תקופת הבנייה:  ?–1937
 תאריך פתיחה רשמי:  1938 
 חומרי בנייה:  בטון 
 אדריכל:  אלכסיי שצ'וסב 
 מידות
 אורך:  554 מ' 
 רוחב:  40 מ' 
 מידע טכני
 מפתחים:  3 
 קואורדינטות:  55°44′57″N 37°37′28″E﻿ / ﻿55.749166666667°N 37.624444444444°E﻿ / 55.749166666667; 37.624444444444
 he
 
גשר מוסקבורצקי הגדול (ברוסית: Большой Москворецкий мост) הוא גשר על נהר מוסקבה במוסקבה, צמוד לקרמלין ממזרח. הגשר מקשר את הכיכר האדומה עם רחוב בולשיה אורדינקה. הוא נבנה בשנים 1936-1937, תוכנן על ידי V. S. Kirillov (הנדסת מבנים) ואלכסיי שצ'וסב (תכנון אדריכלי).
היסטוריה

בשנת 1829 נבנה במקום גשר עץ שניצב על מסדי אבן. ב-1871 נשרף הגשר. בשנים 1935-1938 הוחלפו כל הגשרים במרכז העיר מוסקבה בגשרים בעלי יכולת גבוהה. גשר מוסקווורצקי היה הראשון שהושלם, וגשר הבטון היחיד של שנות השלושים. הגשר הוצב מערבית לאתר הישן. הגשר הנוכחי, העשוי מבטון, שתוכנן על ידי אלכסיי שצ'וסב, נפתח ב-1938, כחמישים מטרים ממערב למיקום הגשר הישן.
הקשת הראשית מורכבת משלוש קופסאות בטון באורך 92 מטר ובגובה 6.1 מטר (זו הנקודה הצרה ביותר של נהר מוסקבה); כל קשת מעל הסוללה היא 42.8 מטר. רוחב כולל - 40.0 מטר (8 נתיבים), רוחב כולל עם רמפות גישה - 554 מטר. אלכסיי שצ'וסב סיים את הגשר בלוחות גרניט ורודים כדי ליצור אשליה שהגשר בנוי אבן.
ב-28 במאי 1987, נחת על הגשר מתיאס רוסט, טייס החובב ממערב גרמניה, במטוס קל.
ב-27 בפברואר 2015 נרצח על הגשר הפוליטיקאי בוריס נמצוב.
הערות שוליים

↑  Bolshoy Moskvoretsky Bridge, http://bestbridge.net
ערך זה הוא קצרמרבנושא מוסקבה ובנושא מבנים. אתם מוזמנים לתרום לוויקיפדיה ו.
דביר שרייבר

| --- | --- |

 לידה:  10 במאי 1973 (בן 51) נְתַנְיָה, ישראל 
 סוגה מועדפת:  תיאטרון יהודי
 מדינה:  ישראל 
 תקופת הפעילות:  מ-2000
 מקום לימודים:  מעלה - בית הספר לטלוויזיה לקולנוע ולאמנויות 
 
דביר שרייבר (נולד בח' באייר תשל"ג - 10 במאי 1973) הוא מחזאי, במאי יוצר תיאטרון ובעל טור ישראלי.
ביוגרפיה

נולד וגדל בנתניה. למד בישיבת בני עקיבא בנתניה ולאחר מכן בישיבת ההסדר במעלות. שירת בצבא כלוחם בחיל התותחנים. נשוי לסיגלית ואב לחמישה. החל משנת 1998 מתגורר בבית שמש.
ביוגרפיה > בתחום התיאטרון

בין השנים 1997–2000 למד משחק ותיאטרון בבית הספר לתקשורת מעלה. ראש המגמה היה שולי רנד.
בשנת 2000 היה בין מקימי תיאטרון תאיר שפעל עד שנת 2012. במסגרת התיאטרון שיחק בהצגות רבות, ביניהן: בדרך למעלה, מחכים לכבודו, טופל'ה טוטוריטו, יודפת ועוד. כתב וביים מספר הצגות לתיאטרון תאיר, ביניהן: חבר מרחוב אחר, בעקבות המנורה האבודה, היתקלות ועוד.
בהפקה עצמאית כתב וביים את המחזמר "אביהם של ישראל" על הרב מרדכי אליהו.
כתב מספר הצגות לתיאטרון אספקלריא, ביניהן: סוף הדרך, ארבעה אבות, מעורבות, יוצא מן הכלל ועוד. כמו כן כתב מחזות נוספים לתיאטראות קטנים (פרינג').
בשנת 2012 הקים עם ישי מאיר ואייל ניידורף את תיאטרון מפתח הלב, המתמחה בהצגות ילדים.
ב-2017 העלה יחד עם ד"ר עליזה בלוך את המופע "לבנות את הגשר הזה" על פי ספר באותו שם שבלוך כתבה על חוויותיה כמנהלת בית הספר ברנקו וייס בית שמש.
שיחק בין השאר בסרט ' עבודה בעיניים' כפקיד בחירות (סרט דתי קומי)
ביוגרפיה > בתחום העיתונות

החל את דרכו העיתונאית ככתב נוער בביטאון בני עקיבא "זרעים", בעריכתו ובהדרכתו של אורי אורבך. כתב גם כמה כתבות בעיתון "נקודה".
בין השנים 1997 ל-2001 עבד ככתב חדשות במקומון "תמורה" בבית שמש. בשנת 2001 החל לעבוד ככתב מגזין וכעורך חדשות במקור ראשון.
מ-2002 ועד 2018 כתב בעיתון "נשים" טור הומוריסטי קבוע שעסק בזוגיות ומשפחה.
בין השנים 2008 ל-2012 כתב לסירוגין גם טור במוסף דיוקן.
בשנת 2016 החל לכתוב טור במוסף אתנחתא של בשבע, שהחליף את הטור הוותיק של אבי סגל שפרש. בשנת 2020 הפסיק למשך כשנה וחצי, ולאחר מכן חזר לכתוב.
החל משנת 2019 מכהן כמנהל תחום תוכן וקריאייטיב במשרד הפרסום "פאסי.קראוס".
הערות שוליים

↑  שלושה בטיפול אחד - ביקורת תיאטרון, באתר ערוץ 7
↑  ש. כהן (2023-04-07), סרט דתי עבודה בעיניים חלק ב, נבדק ב-2024-09-28
| --- | --- |
בקרת זהויות :  NLI: 987011253640205171  VIAF: 2237165396155921520008   WorldCat (עם VIAF): 2237165396155921520008
דיבוק (קומיקס)

| --- | --- |
 סוג:  גיבור-על
 הוצאה לאור:  DC קומיקס
 הופעה ראשונה:  Suicide Squad (vol. 1) #45 (פברואר 1990)
 יוצרים:  ג'וף אישרווד, ג'ון אוסטרנדר וקים ייל.
 מידע
 שם אמיתי:  לני
 סטטוס:  לא פעיל
 גזע:  בינה מלאכותית
 מקצוע:  גיבור-על
 נטייה:  טוב
 כוחות:  שליטה בכל טכנולוגיה מבוססת מחשבים.
 חבר בקבוצה:  חיות.
 אזרחות:  ישראל 
 
דיבוק (במקור: Dybbuk) הוא גיבור על שנוצר על ידי חברת DC קומיקס. הוא נוצר על ידי ג'וף אישרווד, ג'ון אוסטרנדר וקים ייל, והופיע לראשונה בחוברת Suicide Squad (vol. 1) #45.
ביוגרפיה בדיונית

דיבוק הוא בינה מלאכותית שנוצר על ידי מדענים ישראליים כדי לשרת כחבר צוות ביחידת החיות. לדיבוק היכולת לשלוט בכל מכשיר המופעל על ידי מחשבים. הנבל קוברה השחית את דיבוק וניסה לגרום לו להצית מלחמה בין היהודים והמוסלמים. חבר צוות אחר בחיות, רמבן, היה זה שהציל את דיבוק מהשחתה מוחלטת.
דיבוק מפתח זהות אנושית יותר בשם לני, והתחייב לעזור לאמנדה וולר ולתכנת מחדש את חברת יחידת המתאבדים לשעבר, מיינדבוגלר, שאליה הושתלה הזהות "עפרית", אשת ג'יהאד אלימה. בסופו של דבר דיבוק ועפרית מתאהבים ומתחתנים.
גיתית שובל

| --- | --- |
אין תמונה חופשית
 לידה:  26 במרץ 1965 (בת 59) חולון, ישראל
 מוקד פעילות:  ישראל 
 עיסוק:  זמרת
 שפה מועדפת:  עברית 
 בן או בת זוג:  רון דרויאן 
 צאצאים:  תות דרויאן 
 מספר צאצאים:  3
 www.gititshovalmusic.com
 
גיתית שובל (שמה הפרטי נכתב לעיתים גם גתית) (נולדה ב-26 במרץ 1965 בחולון) היא זמרת ישראלית.
ביוגרפיה

גיתית שובל, בתם של המלחין ואיש קול ישראל ניסים שובל והפזמונאית שרה שובל, התפרסמה ב-1976 כשהופיעה כילדת פסטיבל שירי הילדים וביצעה את השיר "את שואלת אותי" שביצע בפסטיבל חנן יובל.
את הקריירה שלה התחילה בשנת 1979 כשהופיעה בפסטיבל הזמר והפזמון תשל"ט (1979) וביצעה בו את השיר "שבעה קנים" שכתבה אמה שרה שובל, הלחין סרג'יו פנחס ועיבד יצחק גרציאני, והשיר הגיע למקום השביעי בתחרות.
ב-1981 הוציאה את אלבומה הראשון "גיתית שובל – תקליט ראשון". אלבום שאלדד שרים עיבד. בין שירי האלבום בלטו "להיות" ו"יש לי ידידים".
ב-1983 השתתפה לראשונה בקדם אירוויזיון עם השיר "ביתי" שזכה במקום ה-11.
במסגרת שירותה הצבאי הופיעה בפני חיילים כזמרת סולנית. ואף נשלחה לארצות הברית לייצג את צה"ל במסע התרמה.
בשנת 1987 השתתפה בשנית בקדם אירוויזיון עם השיר "הקליק" למלים של עמוס אטינגר, לחן ועיבוד של דוד קריבושי. השיר הגיע למקום העשירי בתחרות. עוד באותה שנה הופיעה בפסטיבל הזמר הישראלי תשמ"ז שהתקיים בערד בהנחייתו של דניאל פאר, עם השיר "עוד מרחק".
בסוף 1988 הוציאה את אלבומה השני "אל תגיד שלא אמרתי", בו בלטו שיר הנושא, "עכשיו אחר כך", "מתמסרת לאיסור", ו"אני מאמין לזמן" (מילים: אהוד מנור). מלבד ״מתמסרת לאיסור״, כל השירים נכנסו למצעדים השבועיים של רשת ג׳, אך לא הצליחו לעבור את המקום ה-30. רון דרויאן, בעלה של שובל עיבד ואף הלחין את מרבית שירי האלבום. המבקרים שיבחו את ההפקה וקולה של שובל אך טענו כי ההפקה ״גדולה מדי״ לנעליה של שובל.
בשנת 1995 הופיעה בתוכנית "פרפר נחמד".
שובל דיבבה בסרטי ברבי רבים בעשור הראשון של שנות ה-2000, ביניהם "ברבי במפצח האגוזים", "ברבי הנסיכה ובת הכפר", "ברבי בארץ הפיות", "ברבי: פגסוס וקסם הסוס המעופף", "ברבי מרמדיה: בת הים" ו"ברבי ו-12 הנסיכות הרוקדות".
בתחילת 2001 הוציאה שובל את האלבום "קופסה קטנה של אושר", ממנו יצאו הסינגלים לרדיו: שיר הנושא, "בלי להשאיר עקבות", "איך זה יגמר", "מטוב ועד רע", ו"ילדה שלי". את האלבום הפיק מוזיקלית אילן וירצברג, שגם הלחין חלק מהשירים. בנוסף הוציאה גיתית שלושה אלבומי חגים לילדים (חנוכה, פסח, חגי תשרי) ואלבום שירי יום הולדת. האלבומים הופקו על ידי חברת קלסיקלטת, זכו להצלחה עצומה והגיעו למכירות של מאות אלפי עותקים.
בשנת 2003 עברה שובל עם משפחתה להתגורר בבוסטון.
בשנת 2005, הוציאה אלבום משירי נעמי שמר.
בשנת 2017 הוציאה שובל מיני-אלבום ראשון באנגלית בשם "עלי שלכת". באלבום חמישה שירים, והוא מוקדש ליוצרים יהודיים נבחרים בהם בוב דילן, לאונרד כהן ואחרים.
חיים פרטיים, דיבוב ואולפני הדיבוב "תומיתות"

באמצע שנות ה-80 נישאה למוזיקאי רון דרויאן, שניהל את הקריירה האמנותית של שובל. דרויאן גם עבד כזמר יחד איתה – כצמד המבצע בעיקר שירי ילדים, ולהם שלושה ילדים משותפים וילדה מנישואיו הקודמים של דרויאן. בתם תות, היא מדבבת.
שובל ובעלה הקימו וניהלו את אולפני הדיבוב לעברית, "תומיתות". בין הסדרות הבולטות שדובבו באולפן: "נלי הפילה", "צ'רלי ודודו", "הדרדסים", "פימפה", "סיסי הנסיכה", "בוב הבנאי", "תומס הקטר", "קרן ואור", "משחק הזיכרון של טל וגל", "דן הדוור", "פנדה ג'ין ג'ין", "טומי ואוסקר", "הילדים מארץ עוץ", "ווף הכלב הקסום" ו"תות התעמלות".
אלבומים

תקליט ראשון, (1981), ליטראטון
אל תגיד שלא אמרתי (NMC ,(1988
לילה לילה - גיתית שובל שרה את מרדכי זעירא (NMC ,(1992
עכשיו כבר כן (יצא גם כגיתית שובל) (1993)
קופסה קטנה של אושר (2001)
שרה נעמי שמר (2005)
אלבומים > מיני-אלבומים

עלי שלכת (2017)
הערות שוליים

↑  Connected, by Gitit Shoval, Ron Druyan, Tutti Druyan, Gitit Shoval (באנגלית)
↑  גיתית שובל – תקליט ראשון, באתר סטריאו ומונו
1 2  About Gitit, Gitit Shoval (באנגלית אמריקאית)
↑  25.10.1988 – פזמונט, באתר pizmonet.co.il
↑  29.11.1988 – פזמונט, באתר pizmonet.co.il
↑  21.2.1989 – פזמונט, באתר pizmonet.co.il
↑  ⁨שש ש י- – ור⁩ | ⁨חדשות⁩ | 23 פברואר 1989 | אוסף העיתונות | הספרייה הלאומית, באתר www.nli.org.il
↑  סינגלס, באתר ynet, 20 בספטמבר 2000
↑  שרה נעמי שמר, באתר סטריאו ומונו
| --- | --- |
בקרת זהויות :  NLI: 987007413915705171  MusicBrainz: 931ad460-70d3-4a22-9206-b38b6786ebea  VIAF: 60153288276032650428   WorldCat (עם VIAF): 60153288276032650428
ד'שנ"ו

ד'שנ"ו (4356)  היא שנה עברית  אשר  החלה ביום א' בתשרי, אור ל-10 בספטמבר 595 (לפי הלוח היוליאני, שהיה נהוג אז), והסתיימה ביום כ"ט באלול, 29 באוגוסט 596. שנה מסוג זשג, איננה מעוברת, ואורכה 355 ימים. זו שנה שנייה לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
גוסטו

| --- | --- |

 לידה:  19 במרץ 1970 (בן 54)
 מדינה:  ישראל ישראל
גוסטו פרץ אברהם שמעון (המוכר בשם גוסטו) (נולד ב־19 במרץ 1970) הוא זמר-יוצר ומוזיקאי ישראלי.
חיים אישיים

בשנת 1991 התחתן, אבא לשני ילדים.
יצירות ושירים לאמנים

יצירות ושירים לאמנים אחרים:
2009 - למרגלית צנעני את השיר "מתנה מהשכנה"
2010 – לתזמורת מזרח מערב וסולנה אמיל זריהן את השיר איתי לעולם
2013 - הלחין את השירים "פסנתר" אותו כתב אסף אטדגי לאוריאל שלומי, ו "למות בשביל חייך" אותו כתב רפאל פרץ (בנו של גוסטו) לאורן חן,
2016,- הלחין את השיר "תראי אותי" אותו כתב בר רפאל פרץ לעופר לוי
ובנוסף כתב והלחין לו את "אל תוותרי עליי"
2017, - כתב למירי מסיקה את השיר "זהרה" בערבית מרוקאית, ללחן של אופיר כהן. השיר יצא באלבומה "אלוהי הדברים הקטנים" ונכנס אל פלייליסט יום בגלגלצ
2018.- כתב והלחין את השיר "מענדי" לנסרין קדרי ואת השיר "אשת חייל " לחיים ישראל.
2022 – השתתף בכתיבת מילות השיר "אוּחְתִּי" של שמעון בוסקילה.
פרויקטים מיוחדים

2011, השתתף ב"שני צדדים למטבע" בגרסת כיסוי ל"לוליטה" של אתי אנקרי והופיע בפסטיבל ישראל.
2012, השתתף ב "צעד קדימה",פרויקט ריקודי עם, חידוש לשיר "יד קטנה" של אושיק לוי.
2014, הוציא את הסינגל "חראם עליכ" ו"מי אני".
2015 הוציא את הסינגלים "צליל מכוון" בו התארח וניגן יצחק קלפטר[8] ו"ברהם". שיר העוסק במוזיקאי המרוקאי המפורסם ברהם סווירי שעלה ממרוקו והתפרנס בירושלים מדוכן חוטים בשוק ולא זכה להכרה הראויה.
2016, הוציא את הסינגל "שיר על אהבה" שכתב והלחין עבורו יצחק קלפטר.
2017, התזמורת ירושלים מזרח ומערב[9] בניהולו של תום כהן השיקה סבב מופעים ברחבי הארץ עם גוסטו זמרים ממרוקו ומכאן פנחס כהן והאחים קרוצ'י בניצוחה של אתי תבל.
2018. תזמורת ירושלים מזרח ומערב בחרו, במסגרת הופעות העשור לתזמורת, להקדיש מופע שלם ליצירתו של גוסטו בעיבוד תום כהן, ונוצר המופע "דיאלנא" בשיתוף עם מירי מסיקה .
2018 בכורה בפסטיבל "ליבי במזרח" במופע "עאפאכּ"[12] ומשם בסבב ברחבי הארץ.
2019 כתב מוזיקה ושיר נושא : לסרט של הבמאי המוערך חיים בוזגלו "באב אל ווארד".
2020 החל לערוך ולהגיש תוכנית רדיו בצפון "לילות מגרב" מוזיקה מארצות המגרב .
ראו גם

זיו קוז'וקרו
מוריס אל מדיוני
תום כהן
הערות שוליים

↑  גוסטו משיק בבית הקונפדרציה, באתר הבמה
↑  יעקב בר-און, ‏בוקר טוב אדון גוסטו, באתר מעריב אונליין, 2 בפברואר 2015
↑  דודי פטימר, ‏משינה, דודו טסה, הדג נחש, ישי לוי והאלבומים הכי חמים של הפסח, באתר מעריב אונליין, 28 במרץ 2018
↑  אסף נבו, ‏גוסטו מחדש את "צליל מכוון" עם יצחק קלפטר, באתר ‏מאקו‏, 25 בדצמבר 2014
↑  עינב שיף‏, גוסטו - "רק עוד כוס קפה אחת איתך", באתר וואלה, 19 בינואר 2010
↑  אבי שושן, גוסטו: "את שלמה ארצי גילו באלבום השישי", באתר ynet, 13 בדצמבר 2012
↑  אסף נבו, ‏גוסטו שואל: "מי אני", באתר ‏מאקו‏, 20 בינואר 2014
↑  גוסטו שר "שיר על אהבה". האזינו, באתר וואלה, 7 ביוני 2015
↑  גוסטו דיאלנא, באתר הכותל הישראלי
↑  גוסטו, הַדִי אַיה דוּנְיַא, באתר אתר המוזיקה
↑  אסף נבו, ‏שנה חדשה, מוביל חדש: שמעון בוסקילה בפסגה, באתר ‏מאקו‏, 9 בינואר 2015
↑  גוסטו : עאפאכ ("בחייך"), באתר בימות
↑   בן שלו, גוסטו: חוה אלברשטיין התלהבה ממנו, גלגלצ עדיין לא, באתר הארץ, 20 בדצמבר 2020
גוסטו מנגן על בנג'ו בצילומי קליפ במרוקו
דגל הרפובליקה הטורקית של צפון קפריסין

| --- | --- |

 סוג הדגל:   דגל מדיני, דגל הצי המדיני
 יחס אורך/גובה:  2:3
 הונף לראשונה:  7 במרץ 1984
 מוטיבים עיצוביים:  סהר אדום על רקע לבן, בתוספת שני פסים אדומים מאוזנים בראשו ובתחתיתו
דגל הרפובליקה הטורקית של צפון קפריסין אומץ ב-7 במרץ 1984. הדגל מהווה למעשה היפוך צבעיו של דגל טורקיה - סהר וכוכב אדומים על רקע לבן, בתוספת שני פסים אדומים מאוזנים בראשו ובתחתיתו.
ראו גם

סמל הרפובליקה הטורקית של צפון קפריסין
דגל הרפובליקה הדומיניקנית

| --- | --- |

 סוג הדגל:   דגל לאומי, דגל הצי המדיני והצבאי
 יחס אורך/גובה:  5:8
 הונף לראשונה:  1844
 מוטיבים עיצוביים:  צלב לטיני לבן, הרבעים הראשון והרביעי כחול, השני והשלישי אדום. סמל הרפובליקה הדומיניקנית במרכז
דגל הרפובליקה הדומיניקנית הוא הדגל של המדינה, הדגל הלאומי משמיט את הסימן האמצעי.
הדגל מורכב מצלב לבן ממורכז שקצותיו מגיעים לקצה הדגל, והוא מחלק את הדגל לארבעה מלבנים. המלבנים העליונים הם בצבע כחול (צד התורן) ואדום, בעוד התחתונים הם בצבע אדום (צד התורן) וכחול. במרכז הצלב מופיע סמל קטן ובו מגן הנתמך על ידי ענף זית (משמאל) וענף דקל (מימין). מעל המגן ישנו סרט כחול ועליו המוטו הלאומי: "דיוס, פאטריה, ליברטאד" (אלוהים, מולדת, חופש). מתחת למגן ישנו סרט אדום ועליו כתוב "רפובליקה דומיניקנה".
ראו גם

סמל הרפובליקה הדומיניקנית
המנון הרפובליקה הדומיניקנית
דגל הרפובליקה המרכז-אפריקאית

| --- | --- |

 סוג הדגל:   דגל לאומי
 יחס אורך/גובה:  2:3 / 3:5
 קבלת מעמד רשמי:  1 בדצמבר 1958
 מוטיבים עיצוביים:  ארבע פסים אופקיים כחול-לבן-ירוק-זהב, פס אדום אנכי חוצה במרכז, כוכב זהב בקנטון
דגל הרפובליקה המרכז-אפריקאית אומץ ב-1 בדצמבר 1958. הוא עוצב על ידי ברת'למיי בוגנדה (Barthélemy Boganda), הנשיא הראשון של אוטונומיית אאובנגואי צ'רי (Oubangoui-Chari), שהאמין ש"צרפת ואפריקה חייבות לצעוד יחד". לכן, הוא שילב את האדום, לבן וכחול של הטריקולור הצרפתי עם הצבעים הכלל-אפריקאיים אדום, ירוק וצהוב. האדום מסמל את הדם של אנשי האומה, שנשפך כדי להגיע לעצמאות, והדם שהם מוכנים לשפוך כדי להגן על האומה. הכחול מסמל את השמיים ואת החופש. הלבן מסמל שלום ואצילות. הירוק מסמל תקווה ואמונה. הצהוב מסמל סובלנות.
ראו גם

סמל הרפובליקה המרכז-אפריקאית
המנון הרפובליקה המרכז-אפריקאית
דגל הרם

| --- | --- |

 יחס אורך/גובה:  3:5
 הונף לראשונה:  1953
 מוטיבים עיצוביים:  דגל צלב ג'ורג' הקדוש, בקנטון, סמל הרן
 שם המעצב:  ויליאם קרמפטון
דגל הרם הוא הדגל הרשמי של אי התעלה הרם.
הדגל הוא דגל לבן ועליו צלב ג'ורג' הקדוש בצבע אדום. בקנטון הדגל (הרביע העליון הקרוב לניצב הדגל) מתואר סמל הרן - דגל כחול שעליו קו אלכסוני צהוב היורד מהקצה העליון של ניצב הדגל, למרכזו. משני צידי הקו האלכסוני מתוארים דולפינים, ועל האלכסון שלושה נזירים - לזכר המנזר שהוקם באי במאה השישית.
הדגל עוצב על ידי הוקסלולוג הבריטי ויליאם קראמפטון, ואומץ בשנת 1953.
ראו גם

גלריית דגלי הממלכה המאוחדת
דארן אנדרטון

דארן רוברט אנדרטון (נולד ב-3 במרץ 1972 בסאות'המפטון) הוא כדורגלן עבר אנגלי, אשר בילה את מרבית הקריירה שלו כקשרה של טוטנהאם הוטספר. הוא ייצג את נבחרת אנגליה ב-30 משחקים, ובהם כבש 7 שערים.
קריירה

אנדרטון החל את הקריירה בליגת החובבים של סאות'המפטון, בקבוצת איצ'ן סאיינטס, ובעבר נחשב  לאחד השחקנים המצטיינים בליגת החובבים. כישרונו נודע למרחוק, וקבוצות מקצועניות שלחו את ציידי הכישרונות שלהן לצפות במשחקי ליגת החובבים ולגייס אותו לשורותיהן. למרות שהיה ידוע כשחקן בעל כישרון ענק, הקריירה של אנדרטון לוותה בפציעות מתסכלות מתמשכות, אשר זיכו אותו בכינוי "סיקנוט".
קריירה > פורטסמות': 1990-1992

מאמן פורטסמות' אלן בול דאז, החתים את אנדרטון בקבוצה, והוא הוכיח את חשיבותו לקבוצה בגיל 18 לאחר שכבש שער נגד ליברפול באצטדיון אנפילד, במשחק הגביע האנגלי לנוער, שהסתיים בתיקו 2-2. משחק הבכורה שלו בקבוצה בוגרת היה נגד קארדיף סיטי, במסגרת הסיבוב השני של גביע הפוטבול ליג באוקטובר 1990, לאחר שנכנס כמחליף במקום עמיתו לקבוצת הנוער דאריל פאוול. אנדרטון שיחק את משחק הליגה השלם הראשון שלו בקריירה נגד וולבס, משחק שהסתיים בתיקו 0-0. בעונתו הראשונה בבוגרים, שיחק סך הכל 20 משחקים. אחרי שהתמנה מאמן חדש לפורטסמות', ג'ים סמית', אנדרטון הפך להיות שחקן הרכב בחלק ההתקפי של הקבוצה בעונת 1991-1992, שבה כבש את שערו הראשון בליגה, במשחק הפתיחה של העונה נגד בלקברן רוברס. הופעותיו המרשימות תפסו את עיניהן של מועדונים גדולים באנגליה, וקבוצת טוטנהאם הוטספר רכשה אותו תמורת 1.75 מיליון פאונד בשנת 1992.
קריירה > טוטנהאם הוטספר: 1992-2004

אחרי פתיחה חלשה בטוטנהאם, הצליח אנדרטון  להתאקלם בקבוצה והפך לחלק משלישיית ההתקפה המרשימה של טוטנהאם  עם טדי שרינגהאם וניק בארמבי הצעיר. שנתיים לאחר מכן, זימן  טרי ונבלס את אנדרטון לנבחרת ונתן לו לשחק את משחקו הראשון עבור אנגליה נגד דנמרק ב-1994. אנדרטון קנה את מקומו בנבחרת והפך גם לשחקן הרכב בה. בשלב שהקריירה שלו צברה תאוצה, סירב לחתום במנצ'סטר יונייטד שחפצה בשירותיו. בקיץ 1995, אחרי שהייתה לו עונה מצוינת בטוטנהאם כששיחק לצידו של יורגן קלינסמן. בשלב מאוחר יותר בקריירה שלו, ציין אנדרטון שהתחרט על החלטה זו שלא לשחק במנצ'סטר יונייטד. למרות שהחמיץ את מרבית עונת 1995-1996 עקב פציעה, היה אנדרטון  חלק חשוב מאוד מסגלה של הנבחרת האנגלית במסגרת יורו 1996 ועזר לה להעפיל לחצי הגמר, כאשר בסגל הנבחרת שיחקו עמו שחקנים מוכשרים, כמו  פול גאסקוין, אלן שירר, סטיב מקמנמן וטדי שרינגהאם.
מאז, מנעו ממנו פציעות רבות לקבל זימונים לנבחרת אנגליה. הוא החמיץ גם את מרבית עונת 1997-1998, אך גלן הודל זימנו מחדש לנבחרת לקראת טורניר מונדיאל 1998        בצרפת, במסגרתו פתח כקשר הימני בשני המשחקים הראשונים במקומו של דייוויד בקהאם. בהקשר של המונדיאל, הצהיר הודל מאוחר יותר, כי היה סבור שיכולתו של אנדרטון שווה לא פחות מזו של בקהאם בהרמות,  ואף הוסיף שאנדרטון הוא שחקן הגנה יותר טוב מבקהאם. הודל הוסיף, שחיכה 18 חודשים לכך שיוכל לשחק עם שני הקשרים יחד בקישור הימני. הדבר התרחש רק לאחר שדייוויד באטי נופה מהסגל, אנדרטון תפס את עמדתו של באטי, ובקהאם שיחק בעמדתו של אנדרטון במשחק השלישי נגד קולומביה. השניים הפכו לגיבורים לאומיים אחרי שכבשו שערים מרהיבים. בעונה שלאחר מכן, אנדרטון זכה עם טוטנהאם בגביע הפוטבול ליג. הוא חתם על חוזה מחודש בקבוצה שהיה מתוקשר מאוד, מאחר שקיבל כעת סכום של 24,000 פאונד לשבוע. אחרי שלא זומן ליורו 2000 עקב פציעה בגיד אכילס, חזר לכושר טוב יותר והתחרה מחדש על מקום בסגל הנבחרת. הוא שיחק עבור אנגליה בתיקו 1-1 עם צרפת בספטמבר 2000], ושיחק גם נגד איטליה בנובמבר של אותה השנה.
תחת הדרכתו של גלן הודל, אנדרטון נהנה מעונת 2001-2002 מצוינת בטוטנהאם וזכה לזימון מחודש לנבחרת שאימן סוון גוראן אריקסון, לקראת משחק ידידות מול שוודיה בנובמבר. גם למשחק שלאחר מכן זומן אנדרטון, משחק ידידות נגד הולנד, בפברואר 2002. הוא פתח בהרכב במשחק, אך הוחלף לאחר שנפצע. עובדה מעניינת אודות זימוניו של אנדרטון לנבחרת היא, שבחמשת המשחקים האחרונים שלו בנבחרת, הוא שיחק תחת 5 מאמנים שונים.
בהמשך הקריירה שלו בטוטנהאם, המשיך אנדרטון להיאבק בפציעות טורדניות רבות, עובדה שגרמה להפסק זימוניו לנבחרת. בקיץ של 2002, מאמנה של לידס יונייטד דאז, טרי ונבלס, ניסה לרכוש אותו, אבל אנדרטון סירב למעבר עקב נאמנותו לטוטנהאם. בקיץ 2003, פורטסמות' ו-ווסטהאם יונייטד הציעו הצעות רכישה עבורו, אבל שוב סירב אנדרטון . הוא פתח את עונת 2003-2004 ברגל ימין, לאחר שכבש שער במשחק הפתיחה נגד יריבתה המושבעת של טוטנהאם, ארסנל. הודל פוטר בהמשך העונה מהקבוצה, ואנדרטון קיווה בכל זאת להישאר בקבוצה, אך מאמנה הצרפתי החדש של טוטנהאם ז'אק סנטיני, החליט למכור אותו בקיץ 2004. בסך הכל, שיחק אנדרטון  עבור טוטנהאם ב-364 משחקים, בהם כבש 51 שערים.
קריירה > ברמינגהאם סיטי: 2004-2005

ברמינגהאם סיטי החתימה במהירות את אנדרטון לאחר שטוטנהאם החליטה למכורו ב-2004. הוא שיחק בקבוצה עונה אחת בלבד, כשרגע השיא שלו היה שכבש את שער הניצחון במשחק חוץ נגד ליברפול, שאותו ניצחה ברמינגהאם 1-0.
קריירה > וולבס: 2005-2006

אנדרטון עזב את ברמינגהאם לאחר עונה אחת בלבד, וחזר לשחק תחת הדרכתו של הודל בוולבס, תמורת העברה חופשית. הוא שיחק בה במהלך עונת 2005-2006 ב-20 משחקים, אך הקבוצה נאלצה לשחרר אותו בגלל בעיות כלכליות.
קריירה > בורנמות': 2006-2008

ב-8 בספטמבר 2006, חתם אנדרטון בשורות בורנמות' מהליגה האנגלית השלישית, ואף כבש במשחק הבכורה שלו בקבוצה שער מרהיב מ-45 מטרים נגד סקונת'ורפ. ב-10 בפברואר 2007,  כבש את השלושער הראשון שלו בקריירה נגד לייטון אוריינט.
בתחילת עונת 2007-2008, מונה אנדרטון לקפטן הקבוצה על ידי מאמנו קווין בונד. ב-6 מתוך 7 המשחקים הראשונים שלו כקפטן, אנדרטון הביא מזל רב לקבוצתו אשר ניצחה במשחקים אלו. אך תיקו 1-1 במחזור האחרון, העיב על עונתה של בורנמאות' וגרם להורדתה לליגה הרביעית. אנדרטון חתם על חוזה לשנה אחת נוספת בראשית עונת 2008-2009 במועדון, כשהיה כבר בן 37. למרות זאת, ב-4 בדצמבר 2008, הכריז אנדרטון שהוא פורש ממשחק לאחר המשחק הבא שלו, ב-6 בדצמבר. במשחקו האחרון בקריירה נגד צ'סטר סיטי, כבש את שער הניצחון של קבוצתו בבעיטת יעף מדהימה בדקה ה-88, לאחר שעלה כמחליף בראשיתה של המחצית השנייה.
דגל אנדלוסיה

| --- | --- |

 סוג הדגל:   דגל אזרחי ומדיני, דגל הצי המדיני והאזרחי
 יחס אורך/גובה:  2:3
 הונף לראשונה:  1918
 קבלת מעמד רשמי:  8 בנובמבר 1983
 מוטיבים עיצוביים:  שלושה פסים אופקיים ירוק-לבן-ירוק, סמל אנדלוסיה במרכז.
דגל אנדלוסיה (בספרדית: Bandera de Andalucía) הוא דגלה של הקהילה האוטונומית הספרדית אנדלוסיה. עיצובו הוא שלושה פסים אופקיים בצבע ירוק-לבן-ירוק והוא מוטען בסמל אנדלוסיה במרכזו.
הדגל אומץ בשנת 1918 במהלך אספה אשר כינס בלאס אינפנטה, אביה של המולדת האנדלוסית, בעיר רונדה. במהלך האספה אושררה חוקתה של אנדלוסיה והיא הוכרזה כרפובליקה אוטונומית בתוך המדינה הפדרלית הספרדית, חוקה זו הכריזה גם על דגל וסמל הרפובליקה כסמליה הלאומיים.
ד'שס"א

ד'שס"א (4361)  היא שנה עברית  אשר  החלה ביום א' בתשרי, אור ל-15 בספטמבר 600 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 601. שנה מסוג הכז, איננה מעוברת, ואורכה 354 ימים. זו שנת שמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דגל אספרנטו

דגל אספרנטו
מידותיו המדויקות של הדגל
דגל אספרנטו הוא הדגל המייצג את תנועת האספרנטו. לדגל שדה ירוק, המסמל תקווה, ריבוע לבן בקנטון, שמסמל את השלום, ובתוכו כוכב מחומש בצבע ירוק, המסמל את חמש היבשות המיושבות (אסיה, אפריקה, אירופה, אמריקה, ואוקיאניה). הדגל נוצר על ידי חברי מועדון האספרנטו בבולון-סור-מר בתור סמל פרטי של המועדון שלהם, אך אומץ לשמש כסמלה הבינלאומי של אספרנטו ב-1905, בכנס האספרנטו העולמי שהיה בעיר. לאחר מכן נקבעו מידותיו המדויקות של הדגל על ידי אגודת האספרנטו העולמית (בתמונה משמאל). ב-15 בדצמבר 2009 הופיע הדגל כחלק משרבוט גוגל לציון יום הולדתו ה-150 של זמנהוף, ממציא השפה.
השפעות

על פי אחת ההשערות, הכוכב האדום, כסמל של סוציאליזם וקומוניזם, קשור למפגש בין טרוצקי לבין ניקולאי קרילנקו. קרילנקו, שהיה תומך של תנועת האספרנטו, הלך עם הכוכב הירוק מהדגל על כתפו. כאשר טרוצקי ראה זאת, הוא שאל אותו מה משמעות הכוכב, וקרילנקו הסביר כי הוא מסמל את חמש היבשות. טרוצקי אהב את הרעיון, ושינה את צבעו של הדגל לאדום כדי לייצג את הצבא האדום, וכך הפך הכוכב האדום לסמלו של הצבא האדום.
ד'שנ"ט

ד'שנ"ט (4359)  היא שנה עברית  אשר  החלה ביום א' בתשרי, אור ל-8 בספטמבר 598 (לפי הלוח היוליאני, שהיה נהוג אז), והסתיימה ביום כ"ט באלול, 25 בספטמבר 599. שנה מסוג בחה, היא מעוברת, ואורכה 383 ימים. זו שנה חמישית לשמיטה.
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל
ד'שס"ד

ד'שס"ד (4364)  היא שנה עברית  אשר  החלה ביום א' בתשרי, אור ל-12 בספטמבר 603 (לפי הלוח היוליאני, שהיה נהוג אז), והסתיימה ביום כ"ט באלול, 30 באוגוסט 604. שנה מסוג הכז, איננה מעוברת, ואורכה 354 ימים. זו שנה שלישית לשמיטה.